CELEX: 62018CN0450
Language: sk
Date: 2018-07-09 00:00:00
Title: Vec C-450/18: Návrh na začatie prejudiciálneho konania, ktorý podal Juzgado de lo Social de Gerona (Španielsko) 9. júla 2018 – WA/Instituto Nacional de la Seguridad Social

5.11.2018   
            
            
               SK
            
            
               Úradný vestník Európskej únie
            
            
               C 399/18
            
         
      Návrh na začatie prejudiciálneho konania, ktorý podal Juzgado de lo Social de Gerona (Španielsko) 9. júla 2018 – WA/Instituto Nacional de la Seguridad Social
      (Vec C-450/18)
      (2018/C 399/26)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Juzgado de lo Social de Gerona
      
         Účastníci konania pred vnútroštátnym súdom
      
      
         Žalobca: WA
      
         Žalovaný: Instituto Nacional de la Seguridad Social
      
         Prejudiciálna otázka
      
      Porušuje vnútroštátna právna úprava [konkrétne článok 60 ods. 1 Ley General de Seguridad Social (všeobecný zákon o sociálnom zabezpečení)], ktorá priznáva nárok na príspevok k dôchodku ženám, ktoré majú biologické alebo osvojené deti a sú poberateľkami starobného dôchodku, vdoveckého dôchodku alebo trvalého invalidného dôchodku príspevkového typu z akéhokoľvek systému sociálneho zabezpečenia, za ich demografický prínos do systému sociálneho zabezpečenia, a ktorá naopak, tento nárok však nepriznáva mužom v rovnakej situácii, zásadu rovnakého zaobchádzania, ktorá zakazuje akúkoľvek diskrimináciu na základe pohlavia, zakotvenú v článku 157 Zmluvy o fungovaní Európskej únie a v smernici Rady 76/207/EHS z 9. februára 1976, ako aj a v smernici 2002/73 (1), ktorou bola zmenená táto smernica, a ktorá bola zrušená a nahradená smernicou 2006/54/ES (2) z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania?
      
         (1)  Smernica 2002/73/ES Európskeho parlamentu a Rady z 23. septembra 2002, ktorou sa mení a dopĺňa smernica Rady 76/207/EHS o vykonávaní zásady rovnakého zaobchádzania s mužmi a ženami pokiaľ ide o prístup k zamestnaniu, odbornej príprave a postupu v zamestnaní a o pracovné podmienky (Ú. v. ES L 269, 2002, s. 15; Mim. vyd. 05/004, s. 255).
      
         (2)  Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (Ú. v. EÚ L 204, 2006, s. 23).